མདོར་ན།འཁོར་ལོ་དང་པོའི་ཐེག་པ་ཐུན་མོང་གི་སངས་རྒྱས་བཅོམ་ལྡན་འདས་ཀྱི་ཆོས་ཀྱི་གཞི་རྩ་ལྟ་བུ་དེ་བདེན་པ་བཞིའི་རྣམ་གཞག་དེ་རེད།འཁོར་ལོ་བར་པ་ཤེར་ཕྱིན་གྱི་ཆོས་འཁོར་དེ་དག་འཁོར་ལོ་དང་པོའི་སྐབས་ལ་གསུངས་བཞག་པའི་འགོག་པའི་བདེན་པ་ཟེར་བའི་ངོ་བོ་མཐར་ཐུག་ག་རེ་ཡིན་པ།དེའི་ཆོས་རྣམས་ཀྱི་ཡིན་ལུགས་གཏན་ལ་འབེབ་པ་འཁོར་ལོ་བར་པས་རྩལ་འདོན་གནང་གི་འདུགདེར་བརྟེན་འཁོར་ལོ་བར་པ་དེ་འཁོར་ལོ་དང་པོའི་འགོག་བདེན་རྩལ་དུ་བཏོན་ནས་གསུངས་པ་ལྟ་བུ།དེ་དང་འབྲེལ་ནས་ལམ་བདེན་གྱི་དམིགས་པ་མཐར་ཐུག་དེ་རྩལ་དུ་བཏོན་ནས་གསུང་གི་ཡོད་རེད།ལྷག་པར་འཁོར་ལོ་མཐའ་མས་ལམ་གྱི་བདེན་པའི་ཡུལ་ཅན་གྱི་འོད་ཟེར་དེ་འཁོར་ལོ་བར་པས་ཡུལ་གྱི་འོད་ཟེར་སྟོང་པ་ཉིད་དེ་གཏན་ལ་ཕབ།འཁོར་ལོ་མཐའ་མས་དེ་འདྲའི་སྟོང་ཉིད་ཡུལ་དུ་བྱེད་མཁན་གྱི་བློ་རང་བཞིན་གྱིས་འོད་གསལ་བ་ཡུལ་ཅན་གྱི་འོད་ཟེར་དེ་གསུངས་ནས།གང་ལྟར་སྔགས་ཀྱི་གཞི་གཏིང་ཡོང་གི་ཡོད་པའི་བཟོ་འདྲ་ཞིག་འདུགགུང་ཐང་རིན་པོ་ཆེས་གསུངས་ཡོད་རེད།འཁོར་ལོ་རིམ་པ་གསུམ་པོ་དེས་རིམ་བཞིན་སྔགས་ཀྱི་རྨང་གཞི་གཏིང་བའི་བཟོ་ལྟ་བུ།ལ་རྩེ་གཅིག་ལ་སླེབས་དགོས་ན་ལ་གཤམ་ནས་རིམ་བཞིན་མཐོ་རུ་ཕྱིན་ནས་ལ་རྩེར་འབྱོར་བའི་དཔེ་དེ་འདྲ་ཞིག་གསུངས་པ་དེ་བདེན་པ་རེད་འདུག